24/12/2019 | Administración LocalMunicipal
Santiago de Compostela
Tesourería. Sección de Xestión
Normativa

ANUNCIO APROBACIÓN DEFINITIVA DO EXPEDIENTE 2019/02 DE MODIFICACIÓN DAS ORDENANZAS DE INGRESOS PÚBLICOS I) Segundo o disposto no artigo 17.3 do texto refundido da lei reguladora das facendas locais, aprobado polo Real decreto lexislativo 2/2004, do 5 de marzo (TRFL), o Pleno do Concello de Santiago de Compostela, na sesión celebrada o 31 de outubro de 2019, adoptou o acordo de aprobación provisional do expediente 2019/02 de modificación das ordenanzas de ingresos públicos. Durante o prazo de exposición ao público non se presentaron reclamacións contra o acordo de aprobación provisional do expediente 2019/02, polo que se entende definitivamente aprobado. II) Aos efectos previstos no artigo 17.4 do TRFL publícase o texto definitivo dos apartados das ordenanzas modificadas, que entrarán en vigor o un de xaneiro de dous mil vinte. O texto definitivo dos dos apartados dos artigos modificados transcríbese no apartado III. De conformidade co establecido no artigo 19.1 do TRFL e nos artigos 10, 25 e 46 da Lei 29/1998, do 13 de xullo, reguladora da xurisdicción contencioso-administrativa, os interesados poderán interpoñer o recurso contencioso-administrativo contra o devandito acordo ante o Tribunal Superior de Xustiza de Galicia no prazo de dous meses contados a partir do día seguinte ao da publicación deste anuncio, sen prexuizo de calquera outro recurso que os interesados estimen procedente interpoñer. III) Texto definitivo dos apartados dos artigos modificados das seguintes ordenanzas: III.1.–ORDENANZA 0.00. ORDENANZA XERAL DE XESTIÓN, RECADACIÓN E INSPECCIÓN DOS TRIBUTOS E DOUTROS INGRESOS DE DEREITO PÚBLICO TÍTULO I.–NORMAS TRIBUTARIAS DE CARÁCTER XERAL Artigo 14. Beneficios fiscais. …… 4.–Sen prexuízo do establecido na normativa reguladora de cada tributo, que terá carácter preferente, o órgano competente para a resolución dos expedientes de beneficios fiscais é a Concellaría de Facenda, previo informe dos departamentos municipais que correspondan e, en todo caso, da Tesourería municipal. No suposto de beneficios fiscais nos que é precisa a declaración de interese o utilidade do Pleno municipal, éste será o órgano que resolva o expediente.5.–Unha vez outorgado, o beneficio fiscal aplicarase nas sucesivas liquidacións en tanto non se alteren as circunstancias de feito ou de dereito que determinaron o seu outorgamento, neste caso estarase ao establecido no apartado seguinte deste artigo.6.–Terán carácter provisional os actos de concesión ou recoñecemento de beneficios fiscais, que estean condicionados ao cumprimento de certas condicións futuras ou á efectiva concorrencia de determinados requisitos non comprobados no procedemento en que se ditaron. A Administración tributaria municipal poderá comprobar, nun posterior procedemento de aplicación dos tributos, a concorrencia de ditas condicións ou requisitos e, no seu caso, regularizar a situación tributaria do obrigado, sen necesidade de proceder á previa revisión de ditos actos nos termos previstos no título V da Lei Xeral Tributaria. Artigo 28.–Aprazamento e fraccionamento do pago: garantías.1.–A esixencia de garantías estará en función do obrigado ao pago e do importe das débedas para as que se pide o aprazamento ou fraccionamento segundo as seguintes regras: a) Para as Administracións públicas calquera que sexa a contía e para o resto dos obrigados cando as débedas sexan inferiores a 7.000 € non se esixirá garantía. b) Para as débedas superiores a 7.000 € e ata 9.000 €, o obrigado tributario poderá solicitar a exención total ou parcial da achega de garantía, mediante a achega de: declaración responsable; xustificación documental da imposibilidade de obter aval de polo menos dúas entidades financeiras; carecer de carecer de bens ou non posuír outros distintos aos ofrecidos. c) Para as débedas superiores a 9.000 €, será necesaria a prestación de garantía suficiente que avale o fraccionamento ou aprazamento solicitado. …… Artigo 31.–Criterios de aplicación ás propostas de declaración de créditos incobrables. …… 2.–A documentación xustificativa será diferente en función dos importes e características da débeda. Se distinguirán os seguintes supostos: a). Expedientes por débedas acumuladas de importe ata 900 EUR. Formularase proposta de declaración de crédito incobrable cos seguintes requisitos: a.1. Acreditarase no expediente que o debedor non figura como suxeito pasivo no padrón do Imposto sobre bens inmobles, nin no Imposto sobre actividades económicas. a.2. Acreditarase no expediente que se realizaron dous intentos en períodos diferentes, mediando entre eles cando menos 12 meses, de embargo de fondos en diferentes entidades bancarias así como dous intentos de embargo, con resultado negativo, de soldos, salarios e pensións. a.3. Acreditarase no expediente o intento de embargo de devolucións tributarias, a practicar pola AEAT. b). Expedientes por débedas acumuladas de importe superior a 900 EUR que figuren a nome de persoas físicas. Formularase proposta de declaración de crédito incobrable cos seguintes requisitos: b.1. Acreditarase no expediente que o debedor non figura como suxeito pasivo no padrón do Imposto sobre bens inmobles, no Imposto sobre actividades económicas, e no imposto sobre vehículos de tracción mecánica. b.2. Acreditarase no expediente que se realizaron dous intentos en períodos diferentes, mediando entre eles cando menos 12 meses, de embargo de fondos en diferentes entidades bancarias así como dous intentos de embargo, con resultado negativo, de soldos, salarios e pensións. b.3. Acreditarase no expediente o intento de embargo de devolucións tributarias, a practicar pola AEAT. b.4. Acreditarase que non figuran bens inscritos a nome do debedor no Servizo de Índice Central dos Rexistros da Propiedade, así como noutros Rexistros públicos. c) Expedientes por débedas acumuladas de importe superior a 900 EUR que figuren a nome de entidades xurídicas. Formularase proposta de declaración de crédito incobrable cos seguintes requisitos: c.1. Acreditarase no expediente que o debedor non figura como suxeito pasivo no padrón do Imposto sobre bens inmobles, no Imposto sobre actividades económicas, e no imposto sobre vehículos de tracción mecánica. c.2. Acreditarase no expediente que se realizaron dous intentos en períodos diferentes, mediando entre eles cando menos 12 meses, de embargo de fondos en diferentes entidades bancarias así como dous intentos de embargo, con resultado negativo, de soldos, salarios e pensións. c.3. Acreditarase no expediente o intento de embargo de devolucións tributarias, a practicar pola AEAT. c.4. Acreditarase que non figuran bens inscritos a nome do debedor no Servizo de Índice Central dos Rexistros da Propiedade, así como noutros Rexistros públicos. c.5. Constataranse as actuacións realizadas mediante a información facilitada polo Rexistro Mercantil. ……. A modificación do anexo de clasificación de vías públicas, é o que a seguir se relaciona: III.2.–ORDENANZA 1.01: IMPOSTO SOBRE BENS INMOBLES Artigo 1.º.–Tipo impositivo. ……. b) O tipo de gravame do Imposto sobre Bens Inmobles aplicable aos bens de natureza rústica fíxase no 0,48%. ……… d) Establécense tipos de gravame diferenciados para os inmobles de natureza urbana, excluídos os de uso residencial, atendendo aos usos establecidos na normativa catastral para a valoración das construcións, que superen o valor catastral que para cada un dos usos se recolle no seguinte cadro: En todo caso, os tipos de gravame diferenciados a que se refire este apartado só poderán aplicarse, como máximo, ao 10 por cento dos inmobles do termo municipal que, para cada uso, teñan maior valor catastral. ……… Artigo 3.º.–Bonificacións. ……. Derrógase o apartado 8 bis do artigo 3. A redacción dos apartados 9 a 11 do artigo 3 é: 9.–Establécese unha bonificación na cota íntegra do imposto sobre bens inmobles de natureza urbana para os suxeitos pasivos que tributen por cota municipal do imposto sobre actividades económicas e desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego a xuízo do Pleno da corporación, co voto da maioría simple dos seus membros, previa solicitude do interesado e informe do departamento de Emprego.9.1.–O solicitante, que en todo caso debe ser o suxeito pasivo do imposto sobre bens inmobles e o titular da actividade económica, deberá presentar xunto coa solicitude: – Memoria xustificativa sobre o proxecto da actividade económica de nova creación ou de ampliación das instalacións, na que constará a creación de novos postos de traballo, o número de novos postos de traballo, a súa categoría profesional e a modalidade e duración da contratación. – Certificados de estar ao corrente coa Facenda estatal, autonómica e coa Seguridade Social. – Identificación da comunicación previa de inicio de actividade ou solicitude do título habilitante para o exercicio da mesma no Concello de Santiago de Compostela. – Informe de vida laboral das contas de cotización dende o inicio ou ampliación da actividade. – Relación dos traballadores contratados con expresión do seu nome e apelidos, NIF, n.º de afiliación á seguridade social, data de inicio, modalidade e duración do seu contrato. – Relacións nominais de traballadores –RNT– e recibos de liquidación das cotizacións –RLC–. – Copia dos contratos de traballo dos empregos contratados. – No seu caso, TA2 de baixa dos traballadores indefinidos contratados que causaron baixa por dimisión, morte, xubilación, incapacidade permanente total, absoluta ou gran invalidez, ou por resolución durante o período de proba. – Certificación de períodos de inscrición da oficina do Servizo Galego de Colocación no que estivera inscrita. – Informe de vida laboral relativo os doce meses anteriores á data da contratación.9.2.–Aos efectos deste beneficio fiscal: a) Esta medida será de aplicación unicamente a aqueles supostos de implantación dunha nova actividade económica así como a aqueles outros que consistan nunha ampliación das instalacións, sempre e cando implique creación de emprego. O inmoble no que se desenvolve a actividade económica ha de constituír o centro de traballo no que se adoptan as medidas de fomento do emprego. b) Considéranse actividades económicas as gandeiras (cando sexan independentes), mineiras, industriais, comerciais e de servizos, e artísticas [Seccións 1, 2 e 3 do IAE]. c) Entenderase que se implanta unha nova actividade económica cando se proceda a ordenación por conta propia de medios de produción e/ou recursos humanos, sendo a súa finalidade a de intervir na produción ou distribución de bens ou servizos. A aplicación da bonificación requirirá que a actividade económica non se exercera anteriormente baixo outra titularidade. Entenderase que a actividade exerceuse anteriormente baixo outra titularidade, entre outros, nos supostos de fusión, escisión ou aportación de ramas de actividade, así coma nos casos de constitución de sociedades para o desenvolvemento de actividades exercidas a título individual por un ou varios socios que ostenten o control das mesmas. Non se considerará nova actividade económica: c.1. Cando a alta corresponda a unha transformación da forma xurídica da titularidade da actividade. c.2. Cando a alta responda a un cambio de epígrafe por imperativo legal ou para subsanar unha errónea cualificación anterior. c.3. Cando a alta se refira a un novo local dunha actividade que previamente se desenvolvía polo mesmo titular. c.4. Cando a alta estivera precedida dunha baixa de actividade e suxeito pasivo, nun período de 5 anos d) Entenderase que hai unha nova construción ou ampliación de instalacións cando conste a autorización municipal que proceda para a súa execución e) Enténdese que existe creación de emprego cando se constate un incremento de persoal como consecuencia do inicio da actividade ou da ampliación das instalacións. En sentido contrario non existe creación de emprego cando non hai incremento neto de persoal no conxunto dos centros de traballo radicados no municipio de Santiago de Compostela.9.3.–Requisitos adicionais de fomento de emprego: – As contratacións deberán ser indefinidas e a xornada completa. – As persoas contratadas deberán ser persoas desempregadas inscritas como demandantes de emprego nos seis meses anteriores a contratación, xustificándose tal condición mediante a oportuna certificación de períodos de inscrición da oficina do Servizo Galego de Colocación no que estivera inscrita. – Inexistencia de relación laboral coa persoa física ou xurídica contratante durante os doce meses anteriores á data da contratación, acreditada mediante informe de vida laboral relativo os doce meses anteriores á data da contratación. – Non se aplicará o beneficio fiscal cando o titular da actividade económica tivera adoptado medidas de regulación do emprego nos 12 meses anteriores a formalización dos contratos de traballo.9.4.–Porcentaxes, prazo e mantemento do beneficio. a) O beneficio fiscal aplicarase durante os tres exercicios seguintes ao inicio de actividade ou ampliación de instalacións, sempre que conte co título habilítante municipal para o exercicio da mesma e se manteñan as condicións que serviron de base para a concesión. Nos casos de implantación de novas empresas dos sectores da biotecnoloxía e da madeira, e dada a súa importancia estratéxica para o desenvolvemento industrial de Santiago de Compostela, o beneficio aplicarase durante os cinco exercicios nos termos expostos no punto anterior. As solicitudes presentadas antes do 1 de marzo terán efectos no padrón dese ano. As presentadas con posterioridade terán efectos a partires do ano seguinte. b) Se distinguen dúas gradacións de porcentaxes de aplicación, unha xeral, e outra para os supostos de construcións, instalacións e obras destinadas aos sectores da biotecnoloxía e da madeira, dada a súa importancia estratéxica para o desenvolvemento industrial da cidade. b.1.–Con carácter xeral as porcentaxes de bonificación serán: – 95 por cento pola creación de máis de 20 postos de traballo. – 75 por cento pola creación de entre 11 e 20 postos de traballo. – 50 por cento pola creación de ata 10 postos de traballo. b.2.–Con carácter específico as porcentaxes de bonificación para as empresas dos sectores da biotecnoloxía e da madeira serán: – 95 por cento pola creación de máis de 10 postos de traballo. – 65 por cento pola creación de ata 10 postos de traballo. c) O Concello revisará de oficio o mantemento das condicións de creación de postos de traballo durante o período de goce do beneficio. No suposto de que mude o número de postos creados aplicarase a porcentaxe que corresponda de acordo cos tramos indicados. A perda de emprego e a existencia de débedas do suxeito pasivo no período de goce do beneficio fiscal suporá a perda do beneficio fiscal.10.–Terán dereito a unha bonificación do 95% da cota íntegra do imposto aqueles inmobles de natureza urbana, titularidade de corporacións de dereito público, nos que desenvolvan actividades declaradas de interese público ou utilidade municipal por contribuir á defensa, apoio ou fomento do comercio, da industria, dos servizos e a navegación, ou que sexan de utilidade para o desenvolvemento das indicadas finalidades, a xuízo do Pleno da corporación, co voto da maioría simple dos seus membros, previa solicitude do interesado e informe do departamento de Promoción Económica.10.1.–Requisitos para a admisión a trámite da solicitude: a) O titular da actividade será o suxeito pasivo do imposto sobre bens inmobles. b) O suxeito pasivo do imposto sobre bens inmobles, no momento de presentar a solicitude, deberá estar ao corrente no pago das súas débedas coa facenda estatal, autonómica e municipal e nas cotas correspondentes á Seguridade Social.10.2.–A bonificación terá carácter rogado. Terán efectos no padrón do imposto as solicitudes presentadas antes do un de marzo de cada ano que reúnan os requisitos esixidos para o seu goce o día un de xaneiro.10.3.–Documentación. O interesado achegará a seguinte documentación: – Memoria xustificativa do interese público ou utilidade municipal da actividade desenvolvida no inmoble – Certificados de estar ao corrente coa Facenda estatal, autonómica e coa Seguridade Social.11.–As bonificacións reguladas nos apartados 1 e 2 do punto 8 son incompatibles entre sí. As bonificacións contempladas nos puntos 2, 3, 4 serán compatibles entre sí e con calquera das reguladas nos apartados 1 e 2 do punto 8 deste artigo. Artigo 4.º.–Normas de xestión.1.–Ao abeiro do artigo 14 b do Real Decreto Lexislativo 1/2004, do 5 de marzo, polo que se proba o Texto Refundido da Lei do catastro Inmobiliario, o Concello de Santiago de Compostela obrígase a comunicar ao Catastro Inmobiliario os feitos, actos ou negocios susceptibles de xerar unha alta, baixa ou modificación catastral, derivados de actuacións para as que teña outorgado expresamente a correspondente licenza ou autorización municipal, nos termos e condicións que se determinen pola Dirección Xeral do Catastro.2.–O procedemento de comunicación catastral terá por obxecto os seguintes feitos, actos ou negocios: a) a realización de novas construcción b) a ampliación, modificación, rehabilitación ou reforma das construccións existentes, sexa parcial ou total c) a demolición ou derruba das construccións d) a modificación do uso ou destino de edificios e instalación f) Calquera outra licenza ou autorización equivalente as anteriores de acordo coa lexislación aplicable, como as relativas a segregacións, agrupacións ou agregación de inmobles.3.–O Concello advertirá expresamente e por escrito, no momento de outorgar as licenzas ou autorizacións, da exención da obriga de declarar ante o Catastro Inmobiliario os feitos, actos ou negocios que sexan obxecto do procedemento de comunicación. A exención da obriga de declarar producirase cando o solicitante presente a documentación requirida no formato electrónico, segundo as especificacións técnicas que estableza o Concello. Artigo 5.º.–Infraccións e sancións. Para todo o relativo á cualificación de infraccións tributarias e a imposición das sancións correspondentes, rexerá o disposto nos artigos 178 e seguintes da L. X. T. Derrógase a disposición transitoria. III.3.–ORDENANZA 1.02: IMPOSTO SOBRE VEHICULOS DE TRACCIÓN MECÁNICA. Artigo 4.º.–Exencións. ……. 2. Para a concesión da exención dos tractores, remolques e semirremolques provistos da Cartilla de Inspección Agrícola, os interesados deberán presentar a solicitude de exención xunto coa Cartilla de Inspección Agrícola.3. Para a concesión da exención dos vehículos para persoas de mobilidade limitada así como dos vehículos matriculados a nome de persoas con discapacidade para o seu uso exclusivo, os interesados deberán presentar a solicitude de exención xunto co certificado ou tarxeta acreditativos do grao de discapacidade emitido pola Consellería competente. No caso de vehículos matriculados a nome de persoas con discapacidade para o seu uso exclusivo, deberá acreditarse ademais o destino do vehículo mediante declaración xurada do interesado. ……. Derrógase o apartado 5 do artigo 4. Artigo 5.º.–Bonificacións. ……. Derrógase o apartado 3 do artigo 5. III.4.–ORDENANZA 1.03: IMPOSTO SOBRE O AUMENTO DE VALOR DOS TERREOS DE NATUREZA URBANA Artigo 4.º.–Bonificación. Nas transmisións dos terreos e nas transmisións ou constitucións de dereitos reais de goce limitativos de dominio a título lucrativo, por causa de morte, cando os suxeitos pasivos do imposto sexan descendentes e adoptados ou ascendentes e adoptantes, ou cónxuxe do causante, ou beneficiario dun pacto sucesorio, a cota íntegra do imposto será bonificada en función do valor catastral do solo do conxunto de bens inmobles de natureza urbana de que sexa titular o causante-transmitente no territorio nacional, mediante a aplicación das seguintes porcentaxes: a) Bonificación do 95% da cota do Imposto se o valor catastral do solo do conxunto de bens inmobles de natureza urbana de que sexa titular o causante-transmitente no territorio nacional non supera os 75.000 €. b) Bonificación do 75% da cota do Imposto se o valor catastral do solo do conxunto de bens inmobles de natureza urbana de que sexa titular o causante-transmitente no territorio nacional é maior de 75.000€ pero non supera os 150.000 €. c) Bonificación do 50% da cota do Imposto se o valor catastral do solo do conxunto de bens inmobles de natureza urbana de que sexa titular o causante-transmitente no territorio nacional é maior de 150.000 €. Para determinar a porcentaxe de bonificación aplicable en función do valor catastral do solo, se terá en conta a porcentaxe de propiedade do causante-transmitente sobre o total do inmoble (ben ganancial, cota indivisa de prazas de garaxes, herdanzas.). Esta bonificación deberá solicitarse en calquera momento anterior á notificación a calquera membro da comunidade hereditaria ou beneficiario dun pacto sucesorio do inicio de calquera procedemento de inspección ou comprobación tributaria, ou de verificación de datos relativo ó imposto, e xunto coa solicitude os solicitantes deberán presentar: 1) Certificado de defunción.2) Testamento ou declaración de herdeiros.3) Certificado de últimas vontades do causante.4) Libro de familia.5) Relación dos inmobles urbanos titularidade do causante no momento do falecemento, con indicación do valor catastral de cada un deles.6) Documentación acreditativa da titularidade dos inmobles de natureza urbana propiedade do causante e da porcentaxe de titularidade dos devanditos bens. III.5.–ORDENANZA 1.04: IMPOSTO SOBRE CONSTRUCCIÓNS, INSTALACIÓNS E OBRAS. Artigo 8.º.–Bonificacións.1. Establécese unha bonificación de ata o 95% a favor das construcións, instalacións ou obras que sexan declaradas de especial interese ou utilidade municipal por concorrer circunstancias sociais, culturais, histórico-artísticas que xustifiquen tal declaración a xuízo do Pleno da Corporación, co voto da maioría simple dos seus membros, previa solicitude do interesado. O Pleno declarará, se procede, o especial interese ou utilidade municipal en base á memoria presentada polo solicitante e ao informe que elaborará o departamento municipal competente en función da materia –benestar social, dinamización social, urbanismo- e concederá o beneficio fiscal fixando a porcentaxe a aplicar. O Concello deberá comprobar, no exercicio seguinte ao de remate das obras e, en todo caso, antes do período de prescrición da débeda, o cumprimento efectivo das condicións de goce do beneficio e, de ser o caso, regularizará a situación tributaria. Para a correcta comprobación do cumprimento dos requisitos o interesado deberá achegar a documentación solicitada polo Concello.2.–Establécese unha bonificación a favor das construcións, instalacións ou obras que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración a xuízo do Pleno da corporación, co voto da maioría simple dos seus membros, previa solicitude do interesado. Concorren circunstancias de fomento de emprego cando a realización das construcións, instalacións ou obras dan lugar a implantación dunha nova actividade económica ou a ampliación das instalacións e impliquen creación de emprego. O resultado da construción, instalación ou obra constituirá o centro de traballo no que se adoptan as medidas de fomento do emprego. O Pleno declarará, se procede, o especial interese ou utilidade municipal en base á memoria presentada polo solicitante e ao informe de Emprego e concederá o beneficio fiscal, fixando a porcentaxe a aplicar de acordo co apartado 2.4, e condicionado á comprobación posterior do cumprimento dos requisitos esixidos.2.1.–O solicitante, que en todo caso debe ser o dono da obra e o titular da actividade económica, deberá presentar xunto coa solicitude: – Unha memoria xustificativa sobre a actividade económica de nova creación ou de ampliación de instalacións, na que constará o número de novos postos de traballo creados, a súa categoría profesional e a modalidade e duración da contratación. – Os xustificante de estar ao corrente no pago coa facenda estatal, autonómica e nas cotas correspondentes á Seguridade Social.2.2.–Aos efectos deste beneficio fiscal: a) Considéranse actividades económicas as gandeiras (cando sexan independentes), mineiras, industriais, comerciais e de servizos, e artísticas [Seccións 1, 2 e 3 do IAE]. b) Enténdese que se implanta unha nova actividade económica cando se procede a ordenación por conta propia de medios de produción e/ou recursos humanos, sendo a súa finalidade a de intervir na produción ou distribución de bens ou servizos. Non se considera nova actividade económica cando se exercera anteriormente baixo outra titularidade. A actividade exerceuse anteriormente baixo outra titularidade, entre outros, nos supostos de fusión, escisión ou aportación de ramas de actividade, así coma nos casos de constitución de sociedades para o desenvolvemento de actividades exercidas a título individual por un ou varios socios que ostenten o control das mesmas. Tampouco se considerarán supostos de nova actividade económica: 1. Cando a alta corresponda a unha transformación da forma xurídica da titularidade da actividade.2. Cando a alta responda a un cambio de epígrafe por imperativo legal ou para subsanar unha errónea cualificación anterior.3. Cando a alta se refira a un novo local dunha actividade que previamente se desenvolvía polo mesmo titular.4. Cando a alta estivera precedida dunha baixa de actividade e suxeito pasivo, nun período de 5 anos. c) Enténdese que hai unha nova construción ou ampliación de instalacións cando conste a autorización municipal que proceda para a súa realización. d) Enténdese que existe creación de emprego cando se constate un incremento de persoal como consecuencia do inicio da actividade ou da ampliación das instalacións. En sentido contrario non existe creación de emprego cando non hai incremento neto de persoal no conxunto dos centros de traballo radicados no municipio de Santiago de Compostela.2.3.–Requisitos adicionais de fomento de emprego: – As contratacións deberán ser indefinidas e a xornada completa. – As persoas contratadas deberán ser persoas desempregadas inscritas como demandantes de emprego nos seis meses anteriores a contratación, xustificándose tal condición mediante a oportuna certificación de períodos de inscrición da oficina do Servizo Galego de Colocación no que estivera inscrita. – Inexistencia de relación laboral coa persoa física ou xurídica contratante durante os doce meses anteriores á data da contratación, acreditada mediante informe de vida laboral relativo os doce meses anteriores á data da contratación. – Non se aplicará o beneficio fiscal cando o titular da actividade económica tivera adoptado medidas de regulación do emprego nos 12 meses anteriores a formalización dos contratos de traballo.2.4.–Porcentaxes. Se distinguen dúas gradacións de porcentaxes de aplicación, unha xeral, e outra para os supostos de construcións, instalacións e obras destinadas aos sectores da biotecnoloxía e da madeira, dada a súa importancia estratéxica para o desenvolvemento industrial da cidade, a) Con carácter xeral as porcentaxes de bonificación serán: – 95 por cento pola creación de máis de 20 postos de traballo. – 75 por cento pola creación de entre 11 e 20 postos de traballo. – 50 por cento pola creación de ata 10 postos de traballo. b) Con carácter específico as porcentaxes de bonificación para as empresas dos sectores da biotecnoloxía e da madeira serán: – 95 por cento pola creación de máis de 10 postos de traballo. – 65 por cento pola creación de ata 10 postos de traballo.2.5.–Comprobación posterior do cumprimento dos requisitos: O Concello deberá comprobar, no exercicio seguinte ao inicio da actividade e, en todo caso, antes do período de prescrición do dereito a liquidar, o cumprimento efectivo das condicións de goce do beneficio e, de ser o caso, regularizará a situación tributaria. Para a correcta comprobación do cumprimento dos requisitos o interesado deberá achegar a documentación solicitada polo Concello e, en todo caso, a seguinte: – Certificados de estar ao corrente coa Facenda estatal, autonómica e coa Seguridade Social. – Identificación da comunicación previa de inicio de actividade ou solicitude do título habilitante para o exercicio da mesma no Concello de Santiago de Compostela. – Informe de vida laboral das contas de cotización dende o inicio ou ampliación da actividade. – Relación dos traballadores contratados con expresión do seu nome e apelidos, NIF, n.º de afiliación á seguridade social, data de inicio, modalidade e duración do seu contrato. – Relacións nominais de traballadores –RNT– e recibos de liquidación das cotizacións –RLC–. – Copia dos contratos de traballo dos empregos contratados. – No seu caso, TA2 de baixa dos traballadores indefinidos contratados que causaron baixa por dimisión, morte, xubilación, incapacidade permanente total, absoluta ou gran invalidez, ou por resolución durante o período de proba. – Certificación de períodos de inscrición da oficina do Servizo Galego de Colocación no que estivera inscrita. – Informe de vida laboral relativo os doce meses anteriores á data da contratación.3.–Establécese unha bonificación do 50% a favor das construcións, instalacións ou obras declaradas como Vivendas de Protección Autonómica polo Instituto Galego da Vivenda e Solo. Para o goce da mesma, o suxeito pasivo deberá aportar a cédula de cualificación provisional como Vivenda de Protección Autonómica emitida polo Instituto Galego da Vivenda e Solo, no prazo de seis meses desde a concesión da licenza 4.–Establécese unha bonificación do 75% a favor das construcións, instalacións e obras de acondicionamento e adaptación necesarias para o acceso e habitabilidade das persoas con discapacidade.1.–Requisitos para as obras. a) Entenderanse como construcións, instalacións e obras necesarias para o acceso e habitabilidade das persoas con discapacidade as destinadas a: 1.–Reforma interior da vivenda para a adecuación á discapacidade de calquera persoa que resida ou vaia residir habitualmente na mesma; 2.–Modificación de elementos comúns do edificio que sexan paso necesario entre a vivenda da persoa con discapacidade e a vía pública, tales como escaleiras, ascensores, corredores, portais ou calquera outro elemento arquitectónico; 3.–A aplicación de dispositivos electrónicos que sirvan para superar barreiras de comunicación sensorial ou de promoción da seguridade de calquera persoa con discapacidade que resida habitualmente nunha vivenda do edificio. b) Non se entenderan como construcións, instalacións e obras necesarias para o acceso e habitabilidade das persoas con discapacidade as que, calquera que sexa o seu destino, se realicen en inmobles que por prescrición normativa deban estar adaptados ou deban adaptarse obrigatoriamente.2.–Requisitos para as persoas. a) No inmoble no que se van a realizar as obras bonificadas deberá estar empadroada, e formando parte da unidade de convivencia, a persoa con discapacidade física ou sensorial a longo prazo. A estes efectos o empadroamento no inmoble deberá manterse, polo menos, desde a data de finalización das obras ata o remate do prazo para realizar a comprobación e/ou inspección fiscal correspondente. b) Entenderase que teñen a condición de persoas con discapacidade as que teñan un grao de discapacidade igual ou superior ao 33 por cento. O grado de discapacidade deberá acreditarse mediante certificado do órgano competente da Xunta de Galicia.3.–Requisitos mixtos. A valoración da adecuación das obras de mellora do acceso e habitabilidade da persoa con discapacidade será realizada polo servizo municipal de benestar social. A valoración de que as obras teñen como destino ou finalidade favorecer as condicións de acceso e habitabilidade da persoa con discapacidade, e que as construcións, instalacións e obras necesarias non afectan a inmobles que por prescrición normativa deban estar adaptados ou deban adaptarse obrigatoriamente, será realizada polo servizo de licenzas e disciplina urbanística.4.–Para o goce da mesma, o suxeito pasivo deberá aportar, xunto coa solicitude de bonificación o certificado acreditativo da discapacidade que xustifica a realización das obras de acceso e habitabilidade.5.–A bonificación prevista neste apartado esixirá, con carácter específico, os informes do Servizo de Benestar Social e do Servizo de licenzas e disciplina.5.–Establécese unha bonificación do 90% a favor das construcións, instalacións ou obras nas que se incorporen sistemas de aproveitamento térmico ou eléctrico da enerxía solar para autoconsumo. A base impoñible que gozará do beneficio é o importe de execución material das partidas correspondentes á instalación dos sistemas de aproveitamento térmico ou eléctrico da enerxía solar para autoconsumo, deducido o importe das que son preceptivas de acordo coa normativa vixente 5.1.–Para o goce da mesma, o suxeito pasivo deberá aportar: a) Proxecto técnico asinado por técnico competente e visado polo colexio profesional correspondente, que acredite o cumprimento dos requisitos esixidos para gozar do beneficio, e que incluirá o orzamento de execución material no que se especificarán os custes detallados dos sistemas de aproveitamento térmico ou eléctrico da enerxía solar para autoconsumo b) No suposto de que a construción, instalación ou obra non estea destinada exclusivamente á instalación dos sistemas de aproveitamento térmico ou eléctrico da enerxía solar para autoconsumo, deberá achegarse un estudo comparativo entre o orzamento de execución material da construción, instalación ou obra dos sistemas de aproveitamento térmico ou eléctrico da enerxía solar para autoconsumo que é preceptivo de acordo coa normativa vixente e o orzamento de execución material total da construción, instalación ou obra dos sistemas de aproveitamento térmico ou eléctrico da enerxía solar para autoconsumo. c) Acreditación da concesión da licenza de obras, comunicación previa ou declaración responsable da obra e instalación dos sistemas de produción de enerxía d) Acreditación de que as instalacións para produción de calor inclúan colectores homologados pola administración competente 5.2.–Para a concesión deste beneficio será necesario o informe do Servizo de Licenzas que acredite o cumprimento dos requisitos para o goce do mesmo, e o importe do orzamento de execución material das partidas correspondentes á instalación dos sistemas de aproveitamento térmico ou eléctrico da enerxía solar para autoconsumo, deducido o importe das que son preceptivas de acordo coa normativa vixente. ……. III.6.–ORDENANZA 1.05 IMPOSTO SOBRE ACTIVIDADES ECONÓMICAS. Artigo 3.–Bonificacións. ……. 2.–Os suxeitos pasivos que tributen por cota municipal e que teñan incrementado o promedio da súa plantilla de traballadores con contrato indefinido durante o período impositivo inmediato anterior ao da aplicación da bonificación, en relación co período anterior a aquel, disfrutarán da seguinte bonificación sobre a cota tributaria: A documentación acreditativa será a seguinte: – Certificado/s da Tesourería Xeral da Seguridade Social da vida laboral da empresa acreditativo dos extremos especificados no punto dous deste artigo. – Fotocopia dos contratos laborais dos traballadores contratados no período impositivo inmediato anterior ao de aplicación da bonificación.3.–Establécese unha bonificación na cota do imposto de actividades económicas para os suxeitos pasivos que tributen por cota municipal e desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego a xuízo do Pleno da corporación, co voto da maioría simple dos seus membros, previa solicitude do interesado e informe do departamento de Emprego.3.1.–O solicitante, que en todo caso debe ser o titular da actividade económica, deberá presentar xunto coa solicitude: – Memoria xustificativa sobre o proxecto da actividade económica de nova creación ou de ampliación das instalacións, na que constará a creación de novos postos de traballo, o número de novos postos de traballo, a súa categoría profesional e a modalidade e duración da contratación. – Certificados de estar ao corrente coa Facenda estatal, autonómica e coa Seguridade Social. – Identificación da comunicación previa de inicio de actividade ou solicitude do título habilitante para o exercicio da mesma no Concello de Santiago de Compostela. – Informe de vida laboral das contas de cotización dende o inicio ou ampliación da actividade. – Relación dos traballadores contratados con expresión do seu nome e apelidos, NIF, n.º de afiliación á seguridade social, data de inicio, modalidade e duración do seu contrato. – Relacións nominais de traballadores –RNT- e recibos de liquidación das cotizacións –RLC- – Copia dos contratos de traballo dos empregos contratados. – No seu caso, TA2 de baixa dos traballadores indefinidos contratados que causaron baixa por dimisión, morte, xubilación, incapacidade permanente total, absoluta ou gran invalidez, ou por resolución durante o período de proba. – Certificación de períodos de inscrición da oficina do Servizo Galego de Colocación no que estivera inscrita. – Informe de vida laboral relativo os doce meses anteriores á data da contratación.3.2.–Aos efectos deste beneficio fiscal: a) Esta medida será de aplicación unicamente a aqueles supostos de implantación dunha nova actividade económica así como a aqueles outros que consistan nunha ampliación das instalacións, sempre e cando implique creación de emprego. O inmoble no que se desenvolve a actividade económica ha de constituír o centro de traballo no que se adoptan as medidas de fomento do emprego. b) Considéranse actividades económicas as gandeiras (cando sexan independentes), mineiras, industriais, comerciais e de servizos, e artísticas [Seccións 1, 2 e 3 do IAE]. c) Entenderase que se implanta unha nova actividade económica cando se proceda a ordenación por conta propia de medios de produción e/ou recursos humanos, sendo a súa finalidade a de intervir na produción ou distribución de bens ou servizos. A aplicación da bonificación requirirá que a actividade económica non se exercera anteriormente baixo outra titularidade. Entenderase que a actividade exerceuse anteriormente baixo outra titularidade, entre outros, nos supostos de fusión, escisión ou aportación de ramas de actividade, así coma nos casos de constitución de sociedades para o desenvolvemento de actividades exercidas a título individual por un ou varios socios que ostenten o control das mesmas. Non se considerará nova actividade económica: c.1. Cando a alta corresponda a unha transformación da forma xurídica da titularidade da actividade. c.2. Cando a alta responda a un cambio de epígrafe por imperativo legal ou para subsanar unha errónea cualificación anterior. c.3. Cando a alta se refira a un novo local dunha actividade que previamente se desenvolvía polo mesmo titular. c.4. Cando a alta estivera precedida dunha baixa de actividade e suxeito pasivo, nun período de 5 anos d) Entenderase que hai unha nova construción ou ampliación de instalacións cando conste a autorización municipal que proceda para a súa execución e) Enténdese que existe creación de emprego cando se constate un incremento de persoal como consecuencia do inicio da actividade ou da ampliación das instalacións. En sentido contrario non existe creación de emprego cando non hai incremento neto de persoal no conxunto dos centros de traballo radicados no municipio de Santiago de Compostela.3.3.–Requisitos adicionais de fomento de emprego: – As contratacións deberán ser indefinidas e a xornada completa. – As persoas contratadas deberán ser persoas desempregadas inscritas como demandantes de emprego nos seis meses anteriores a contratación, xustificándose tal condición mediante a oportuna certificación de períodos de inscrición da oficina do Servizo Galego de Colocación no que estivera inscrita. – Inexistencia de relación laboral coa persoa física ou xurídica contratante durante os doce meses anteriores á data da contratación, acreditada mediante informe de vida laboral relativo os doce meses anteriores á data da contratación. – Non se aplicará o beneficio fiscal cando o titular da actividade económica tivera adoptado medidas de regulación do emprego nos 12 meses anteriores a formalización dos contratos de traballo.3.4.–Porcentaxes, prazo e mantemento do beneficio. a) O beneficio fiscal aplicarase durante os tres exercicios seguintes ao inicio de actividade ou ampliación de instalacións, sempre que conte co título habilítante municipal para o exercicio da mesma e se manteñan as condicións que serviron de base para a concesión. Nos casos de implantación de novas empresas dos sectores da biotecnoloxía e da madeira, e dada a súa importancia estratéxica para o desenvolvemento industrial de Santiago de Compostela, o beneficio aplicarase durante os cinco exercicios nos termos expostos no punto anterior. As solicitudes presentadas antes do 1 de marzo terán efectos no padrón dese ano. As presentadas con posterioridade terán efectos a partires do ano seguinte. b) Se distinguen dúas gradacións de porcentaxes de aplicación, unha xeral, e outra para os supostos de construcións, instalacións e obras destinadas aos sectores da biotecnoloxía e da madeira, dada a súa importancia estratéxica para o desenvolvemento industrial da cidade, b.1.–Con carácter xeral as porcentaxes de bonificación serán: – 95 por cento pola creación de máis de 20 postos de traballo. – 75 por cento pola creación de entre 11 e 20 postos de traballo. – 50 por cento pola creación de ata 10 postos de traballo. b.2.–Con carácter específico as porcentaxes de bonificación para as empresas dos sectores da biotecnoloxía e da madeira serán: – 95 por cento pola creación de máis de 10 postos de traballo – 65 por cento pola creación de ata 10 postos de traballo. c) O Concello revisará de oficio o mantemento das condicións de creación de postos de traballo durante o período de goce do beneficio. No suposto de que mude o número de postos creados aplicarase a porcentaxe que corresponda de acordo cos tramos indicados. A perda de emprego e a existencia de débedas do suxeito pasivo no período de goce do beneficio fiscal suporá a perda do beneficio fiscal 4.–Os suxeitos pasivos que desenvolvan unha actividade industrial e tributen por cota municipal, gozarán dunha bonificación sobre a cota tributaria do 50%, cun tope de 500 € anual, sempre que cumpran coas seguintes condicións: a) Que empreguen e produzan enerxías a partir de instalacións para o aproveitamento de enerxías renovables ou sistemas de coxeración, nas súas actividades económicas, sempre e cando a potencia instalada en coxeración ou renovables supere os sesenta e cinco quilovatios. A estes efectos consideraranse instalacións para o aproveitamento das enerxías renovables as contempladas e definidas como tales no Plan de Fomento de Enerxías Renovables. Consideraranse sistemas de coxeración os equipos e instalacións que permitan a produción conxunta de electricidade e enerxía térmica útil. Non procederá a aplicación da bonificación cando a instalación para o aproveitamento das enerxías renovables ou coxeración sexa obrigatoria segundo a normativa de aplicación ou cando a súa entrada en funcionamento fora anterior ao ano 2012. A enerxía consumida e producida entenderanse referidas a un mesmo local, non computándose a estes efectos a producida noutras instalacións diferentes sobre as que se calcula o consumo de enerxía. Cando o suxeito pasivo titular dunha instalación realice máis dunha actividade económica nun local onde se instalara o sistema para o aproveitamento de enerxías renovables a bonificación aplicarase á cota tributaria de maior contía. b) Que a actividade industrial se desenvolva en inmobles situados en solo de polígonos industriais. c) Que establezan un plan de transporte para os seus traballadores que teña por obxecto reducir o consumo de enerxía e as emisións causadas polo desprazamento ao seu posto de traballo e fomentar o emprego dos medios de transporte máis eficientes, como o transporte público ou compartido. O plan de transporte debe ser aprobado pola Xunta de Goberno Local, previos os informes técnicos correspondentes. Deberá acreditarse mediante certificado do grao do desenvolvemento do plan de transporte que a porcentaxe de persoal que utiliza o devandito plan en relación co total do persoal é alomenos un 50%. A documentación acreditativa que debe presentar o interesado será a seguinte: – Certificado do grao de desenvolvemento do plan de transporte, que deberá incluír a referencia ao plan de transporte aprobado pola Xunta de Goberno Local. – Documentación acreditativa do uso de enerxías renovables e porcentaxe sobre a enerxía consumida. As solicitudes deste beneficio presentadas durante o primeiro trimestre do exercicio terán efectos nese exercicio. As presentadas fora dese prazo terán efectos para o exercicio seguinte. Para a resolución do expediente de beneficio fiscal deberá emitirse informe do departamento municipal de Emprego que acredite o cumprimento das condicións esixidas para o seu goce.5.–Os beneficios fiscais regulados neste artigo son incompatibles entre eles. Artigo 4.–Procedemento de concesión dos beneficios fiscais. Para o recoñecemento dos beneficios fiscais de carácter rogado, os interesados deberán presentar solicitude acompañando a documentación acreditativa do cumprimento dos requisitos esixidos. III.7.–ORDENANZA 3.14 TAXA POLO SANEAMENTO E DEPURACIÓN DE AUGAS RESIDUAIS. Artigo 7.º.–Exencións e bonificacións. …… 3.–As solicitudes de beneficio fiscal resolveránse previo informe do Departamento de Servicios Sociais. III.8.–ORDENANZA 3.15 TAXA POLA SUBMINISTRACIÓN DE AUGA E CONSERVACIÓN DE CONTADORES. Artigo 7.º.–Exencións e bonificacións. …… 3.–As solicitudes de beneficio fiscal resolveránse previo informe do Departamento de Servicios Sociais. III.9.–ORDENANZA 3.16 TAXA POR PRESTACIÓN DO SERVICIO DE RECOLLIDA E TRATAMENTO DE RESIDUOS SÓLIDOS URBANOS. Artigo 6.–Beneficios fiscais. …. 4. Con independencia do establecido nos parágrafos anteriores, non serán aplicables outros beneficios fiscais que os expresamente previstos en normas con rango de lei e os derivados da aplicación de tratados internacionais III.10.–ORDENANZA 3.24 TAXA POLA UTILIZACIÓN PRIVATIVA E O APROVEITAMENTO ESPECIAL DO DOMINIO PÚBLICO MUNICIPAL. Artigo 8.–Beneficios fiscais. …… 3. O beneficio fiscal resolverase previo informe da Concellaría competente respecto da acreditación documental de que o produto resultante contribúe de xeito destacado á promoción da cidade e da constancia da colaboración do Concello de Santiago nos créditos e na promoción dos Filmes. Santiago de Compostela, 19 de decembro de 2019. A CONCELLEIRA DE ECONOMÍA, FACENDA, PERSOAL, CONTRATACIÓN E MODERNIZACIÓN DA ADMINISTRACIÓN LOCAL Marta Abal Rodríguez